**OŠ MONTE ZARO**

BOŠKOVIĆEV USPON 24, 52100 PULA

**Proširenje obrade podataka – podatak o pedijatru/obiteljskom liječniku**

Poštovani,

Stožer civilne zaštite Istarske županije dopisom od 29. rujna 2020. godine, KLASA: 810-01/20-01/02, URBROJ: 2163/1-02/19-20-136  uputio je zahtjev za pripremom tablica s osobnim podacima djelatnika i učenika, a koje podatke Škola kao voditelj obrade prikuplja u pojedine svrhe na temelju zakonitosti obrade ispunjenje ugovora o radu s djelatnicima (Čl. 6.1.b odn. Čl. 6.1.c Opće uredbe o zaštiti podataka; dalje u tekstu: GDPR) te javnog interesa prilikom provođenja obrazovnih aktivnosti učenika (Čl.6.1.e odn. Čl.6.1.c GDPR).

Priprema Evidencije djelatnika i učenika radi brzog epidemiološkog odgovora u slučaju pojave COVID-19 u školi predstavlja proširenje obrade osobnih podataka (podatak o pedijatru/liječniku opće medicine) u novu svrhu („Evidencija djelatnika i učenika radi brzog epidemiološkog odgovora u slučaju pojave COVID-19 u školi“) koja svoju zakonitost utvrđuje po Članku 6.1.d. i Članku 9. stavak 2. i. GDPR

Isti podaci biti će pohranjeni na sigurno mjesto zaštićeno od pristupa neovlaštenih osoba te će u slučaju ispunjenja nužnog uvjeta (u slučaju pojave COVID-19 bolesti u Školi) te u slučaju potrebe za tim podacima, a po dogovoru s epidemiologom, navedene podatke dostaviti na e-mail: epidemiologija@zzjziz.hr u zaštićenom obliku.